
	Μουσική βραδιά
με Κύπριους Δημιουργούς
στο Σπίτι της Κύπρου 

 Ο Πολιτιστικό Σύλλογος «Η Κύπρος» και το Σπίτι της Κύπρου διοργανώνουν μουσική βραδιά με τίτλο Κύπριοι Δημιουργοί την Τετάρτη 17 Ιουνίου 2015 και ώρα 20:00 στο Σπίτι της Κύπρου, Ξενοφώντος 2Α, Σύνταγμα.
Συμμετέχουν: Χορωδία του Πολιτιστικού Συλλόγου «Η Κύπρος» υπό τη διεύθυνση του Γιάννη Οικονoμάκη, Κώστας Χατζηχριστοδούλου, τραγούδι, Βασίλης Χατζηλούκας, επιμέλεια ορχήστρας, κιθάρα, Ζάχος Μουζάκης, πιάνο, Έκτορας Μάγος, κρουστά και Γιώργος Τοκατλίδης, μπουζούκι.

Η Χορωδία «Η Κύπρος» δημιουργήθηκε το 1998 με πρωτοβουλία του τότε Μορφωτικού Συμβούλου και πρώην Πρέσβη της Κυπριακής Δημοκρατίας κ. Γιώργου Γεωργή και με τη συνεργασία της Ομοσπονδίας Κυπριακών Οργανώσεων Ελλάδας.  Από τον Απρίλιο του 2004 λειτουργεί ως ανεξάρτητο και μη κερδοσκοπικό σωματείο με την επωνυμία Πολιτιστικός Σύλλογος «Η Κύπρος».  Το όραμα του σωματείου ήταν και είναι η παρουσίαση σε όλη την Ελλάδα του δημοτικού παραδοσιακού και έντεχνου τραγουδιού της Κύπρου, διεκδικώντας τον ρόλο του πολιτιστικού πρεσβευτή στην Ελλάδα.   Η χορωδία είναι μικτή, τρίφωνη και συμμετέχουν περίπου 25 ερασιτέχνες χορωδοί.   Τη μουσική διεύθυνση και τη διδασκαλία έχει αναλάβει από την ίδρυσή της ο μαέστρος Γιάννης Οικονομάκης.  Μέχρι σήμερα έχει κάνει αρκετές εμφανίσεις σε διάφορες εκδηλώσεις δήμων, σωματείων και συμμετείχε σε φεστιβάλ χορωδιών.  Επίσης πραγματοποίησε μουσικές εκδηλώσεις στο Σπίτι της Κύπρου και στην Κυπριακή Εστία.

